Stor skredfare flere steder i Norge
Meteorologisk institutt har sendt ut Obs-varsel for stor snøskredfare i Nord-Norge.PROTOKOLL:Del dine påskebilder her! - Det er i nord det har kommet mest snø den siste tiden, og med vinden som blåser nå vil skredfaren øke, sier han.Flere steder i Nord-Norge har det gått skred, og flere steder på Senja og Torsken kommune er helt isolert etter at snøskred har gått over veien. Den aller største faren for skred strekker seg fra Lofoten til kysten av Vest-Finnmark. - Været er jo såpass dårlig at det ikke er så veldig mange som går på topptur nå, men vi oppfordrer folk til å være varsomme og følge med på skredvarslet, sier Wergeland.Ordfører Fred Ove Flakstad i Torsken kommune som er isolert av snøskred sier til VG Nett at han tenker på beredskapen i kommunen.- Men folk som ellers er friske og raske tror jeg klarer seg rimelig bra, sier han. Flakstad sier at innbyggerne er vant med at veien må stenges som følge av skred. - Dette er ikke første gangen vi har stengte veier, sier ordføreren som selv bor i Gryllefjord som nå er isolert. Nå er han på hytta i Flakstadvåg og vet ikke når han kommer seg hjem.Meteorolog Roar Teigen hos Storm sier at det viktigste om du skulle befinne deg i et snøskredutsatt område er ikke å oppsøke skråninger med mer enn 20 graders helling. - Det er mye vind i nord i påsken, og det har kommet en god del snø spesielt i indre i Troms og Nordland, og i indre strøk i Møre og Romsdal og Trøndelag. Kombinert med vinden gir dette skredfare, sier han.- Ikke oppsøk bratt terreng, faren for skred er der ved helling over 20 grader. Ser du at snøen har bygget opp en skavl så er det ikke noe sjakktrekk å ta skiene fatt akkurat der, sier han.Meteorologisk institutt advarer også mot stor lyng- og gressbrannfare i lavlandet på Østlandet.- Vi ser et klart skille ved Dovre. Nord for Dovre er det vinter, mens det er tørt og mer sommerlig i sør. Store snømengder i nord og tørt klima i sør gjør at vi får store forskjeller i landet, og faren er nå så stor at vi har sendt ut Obs-varsler for flere områder, sier statsmeteorolog Vibeke Thyness til NTB. Og trodde du våren var kommet for å bli? Da må du tro om igjen, viser det siste værvarselet fra meteorologene.I løpet av langfredag registrerte Røde Kors 36 oppdrag og behandlet 95 pasienter. De har rykket ut på to leteaksjoner og én utkalling til snøskredaksjon. Så langt denne påsken har Røde Kors registrert 112 oppdrag og 360 skader.Antallet oppdrag har allerede gått forbi fjorårets, men Andersen poengterer at det i 2011 var rekordlavt aktivitetsnivå.- Vi ser et lite hopp i antall oppdrag og skader i løpet av det siste døgnet. Dette kommer nok av at det nå er flere folk i fjellet ettersom høytiden er ordentlig i gang. Men alt i alt opplever vi fortsatt at det er en rolig påske, sier Andersen. VG Nett/NTB
Meteorologene melder om stor skredfare og oppfordrer skigåere til å gå på flatmark.